19. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 98646/934 της 29 Σεπτ./10 Οκτ.  1967 (ΦΕΚ Β΄ 616) Περί ασφαλίσεως παρά τω Ι.Κ.Α. δια τον Κλάδον παροχών ασθενείας και μητρότητος των συνταξιούχων του ΤΑΝΠΥ. Έχοντες υπ' όψιν: 1)Τας διατάξεις της παρ. 2 του άρθρ. 2 του Ν.Δ. 4104/60 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών οργανωτικών και διοικητικών διατάξεων». 2)Την υπ' αριθ. 7327/28.6.67 αναφοράν του Ταμείου Ασφαλίσεων Ναυτικών Πρακτόρων και Υπαλλήλων (Τ.Α.Ν.Π.Υ.), δι' ης υπεβλήθη ημίν απόσπασμα πρακτικών της υπ' αριθ. 1947/22.6.67 συνεδριάσεως του Διοικητικού Συμβουλίου αυτού, καθ' ην ελήφθη απόφασις περί ασφαλίσεως παρά τω Ι.Κ.Α. δια τον Κλάδον παροχών ασθενείας και μητρότητος των συνταξιούχων του Ταμείου τούτου. 3)Την υπ' αριθ. 121445/30.8.67 αναφοράν του Ιδρύματος Κοινωνικών Ασφαλίσεων, δι' ης υπεβλήθη ημίν η υπ' αριθ. 17/18.8.67 σχετική πρότασις του Δ.Σ. αυτού, αποφασίζομεν: 1)Εγκρίνομεν την υπαγωγήν εις την ασφάλισιν του Ι.Κ.Α. δια τον Κλάδον παροχών ασθενείας και Μητρότητος των συνταξιούχων του Ταμείου Ασφαλίσεως Ναυτικών Πρακτόρων και Υπαλλήλων, υποχρεωτικής μεν των εκ τούτων κατοικούντων εντός ασφαλιστικής περιοχής του Ι.Κ.Α., προαιρετικής δε των εκ τούτων κατοικούντων εκτός τοιαύτης περιοχής, επί τη καταβολή των υπό του εδαφ. β΄ της παρ. 4 του άρθρ. 2 του Ν.Δ. 4104/60 προβλεπομένων εισφορών. Ήδη δυνάμει της υπ' αριθ. 126399/1285 της 5/18 Δεκ. 1967 αποφ. Υπ. Εργασίας (ΦΕΚ Β΄ 737) τροποποιητικής της παρούσης ενεκρίθη η ασφάλισις υποχρεωτικώς εις το Ι.Κ.Α. δια τον κλάδον Παροχών Ασθενείας και Μητρότητος απάντων των συνταξιούχων του Τ.Α.Ν.Π.Υ. υπό την προϋπόθεσιν ότι οι εκ τούτων κατοικούντες εκτός ασφαλιστικής περιοχής του ΙΚΑ θα προσέρχωνται εις τα Κέντρα ασφαλίσεως του Ιδρύματος δια την λήψιν των εκ της ασφαλίσεώς των παροχών. 2)Της ως άνω υποχρεωτικής ασφαλίσεως εξαιρούνται: α)Οι εμπίπτοντες εις τας διατάξεις της παρ. 1 του άρθρ. 2 του Ν.Δ. 4104/60 και β)οι υπαγόμενοι εις την ασφάλισιν ασθενείας ετέρου ασφαλιστικού οργανισμού ή του Δημοσίου. 3)Η ανωτέρω ασφάλισις άρχεται: α)Δια μεν τους ήδη συνταξιούχους από της 1ης του μεθεπομένου της δημοσιεύσεως της παρούσης εις την Εφημερίδα της Κυβερνήσεως μηνός. β)Διά δε τους μελλοντικώς συνταξιοδοτηθησομένους από της 1ης του μεθεπομένου της εκδόσεως της συνταξιοδοτικής αποφάσεως μηνός. Η παρούσα δημοσιευθήτω δια της Εφημερίδος της Κυβερνήσεως. 